S-1602/2023

Mál þetta, sem dómtekið var 21. júní 2023, höfðaði Lögreglustjórinn á Suðurnesjum með ákæru útgefinni 15. júní 2023, á hendur M-x-x H-x-x v-e-x P-x-x, f. d. [...], ríkisborgara [...];

Fyrir eftirtalin brot á almennum hegningarlögum og lögum um ávana- og fíkniefni: I.

Fyrir stórfellt brot gegn lögum um ávana- og fíkniefni, með því að hafa fimmtudaginn 20. apríl 2023, staðið að innflutningi á samtals 530,01 gaf kókaíni, með styrkleika 55%, ætluðu til söludreifingar hér á landi í ágóðaskyni en fíkniefnin flutti ákærði til Íslands sem farþegi með flugi [...], frá Amsterdam í Hollandi til Keflavíkurflugvallar, falin innvortis.

Telst brot þetta varða við 173. gr. a. almennra hegningarlaga nr. 19/1940.

II.

Fyrir brot gegn lögum um ávana- og fíkniefni, með því að hafa fimmtudaginn 20. apríl 2023, í tollsal flugstöðvar Leifs Eiríkssonar haft í vörslum sínum samtals 1,08 gaf hassi og 0,45 gaf kókaíni sem sem tollverðir fundu í fatnaði ákærða þegar höfð voru af honum afskipti vegna ákæruliðar nr. I.

Telst brot þetta varða við 2. sbr. 5. og 6. gr. laga nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk samtals 530,46 gaf kókaíni og 1,08 gaf hassi samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærði mætti við þingfestingu málsins 21. júní 2023, játaði brot sín án undandráttar og samþykkti upptökukröfur. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann hefur sætt frá 21. apríl 2023 komi til frádráttar dæmdri refsingu. Þá krefst verjandi hæfilegrar þóknunar sér til handa úr ríkissjóði. Ákærði óskar þess að tekið sé tillit til þess hve sérstaklega þungbær gæsluvarðhaldsvist hans hefur verið honum, m. a. vegna tilhæfulausrar og alvarlegrar árásar sem hann varð fyrir þar. Enn fremur óskar hann þess að litið sé til þess sér til refsimildunar að hann játaði sök og sýndi samstarf við rannsókn málsins. Hann hafi ekki verið eigandi fíkniefnanna, skipuleggjandi eða fjármagnandi ferðarinnar heldur hafi hann verið burðardýr sem hafi verið neytt í förina. Loks vísaði ákærði til góðrar hegðunar sinnar í gæsluvarðhaldsvistinni. Lögð voru fram gögn um þá árás er ákærði varð fyrir og hegðun hans í gæsluvarðhaldsvistinni.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt sakavottorði ákærða, dags. 15. júní 2023 hefur ákærði ekki áður gerst sekur um refsiverða háttsemi. Af rannsóknargögnum málsins verður ekki séð að ákærði hafi verið eigandi fíkniefnanna þótt hann hafi samþykkt að flytja þau til landsins. Gæsluvarðhaldsvist ákærða hefur verið honum sérstaklega þungbær vegna árásar sem hann varð fyrir þar, auk þess sem hegðun hans þar hefur samkvæmt framlögðum gögnum verið góð. Verður litið til þessara atriða við ákvörðun refsingar sem og skýlausrar játningar ákærða á rannsóknarstigi og fyrir dómi. Á hinn bóginn verður ekki fram hjá því litið að ákærði flutti talsvert magn af kókaíni til landsins ætlað til söludreifingar hér á landi í ágóðaskyni. Að öllu framangreindu virtu þykir refsing ákærða hæfilega ákveðin fangelsi í 7 mánuði. Til frádráttar þeirri refsingu komi gæsluvarðhald sem ákærði hefur sætt frá 21. apríl 2023 að fullri dagatölu, sbr. 76. gr. almennra hegningarlaga.

Með vísan til lagaákvæða í ákæru og samþykktir ákærða á upptöku kröfu skal ákærði sæta upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 2.010.352. Um er að ræða kostnað vegna magngreiningar og matsgerðar rannsóknarstofu Háskóla Íslands, reikninga frá Símanum, Sýn og þóknun skipaðs verjanda ákærða á rannsóknarstigi og fyrir dómi, H-kvk-ef A-kvk-ef lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 1.476.468 krónur að meðtöldum virðisaukaskatti og 67.200 krónur í aksturskostnað lögmannsins.

Afhálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x H-x-x v-e-x P-x-x, sæti fangelsi í 7 mánuði. Til frádráttar þeirri refsingu komi gæsluvarðhald ákærða frá 21. apríl 2023 að fullri dagatölu.

Ákærði sæti upptöku á 530,46 gaf kókaíni og 1,08 gaf hassi.

Ákærði greiði 2.010.3 5 2 krónur í sakarkostnað, þar með talda 1.476.468 króna þóknun skipaðs verjanda síns, H-kvk-ef A-kvk-ef lögmanns og 67.200 krónur í aksturskostnað lögmannsins.

H-kvk-nf B-kvk-nf R-kvk-nf